Kui ma kell 20 koju jõudsin, oli see auto ikka seal. Mul viskas kopsu üle maksa. Nüüd polnud mul enam kiire ka ja mõtlesin, et korraldan siis äraveo. Tühjagi! Helistasin esiteks 110, kus üks väga unise ja tüdinud häälega vanem härra teatas, et sellistes asjades tuleb ühendust võtta munitsipaalpolitseiga (P.S. Kui ma ütlesin, et soovin äraveost rääkida, siis tema esimesena eeldas, et minu auto oli hoopis ära veetud). Igatahes. Helistasin siis MunPoli :) Sealt anti mulle teada, et nädalavahetustel nemad sellega ei tegele. Soovitati transpordiametiga ühendust võtta. Numbrit ei osatud anda. Aga paluti teha pilte ja saata e-mailile koos avaldusega. Internetis on transpordiameti ametnike telefoninumbrid, kust nädalavahetustel niikuinii mingit vastust ei saa. Valvetelefoni ei leidnud.